玄關帝廟

玄關帝廟喺香港新界元朗厦村輞井圍，係輞井圍同輞井村兩條村共同擁有，主要係供奉玄帝同武帝，估計最少有三百幾年歷史，廟裏面有一個銅鐘，製造日期刻住清朝康熙三十二，所以推算間廟大概喺1693年起。喺1994年被評為香港一級歷史建築，2013年4月17號確定評級。

玄關帝廟前面有一個古井，聽聞呢個六角水井，係紀念輞井村舉中鄧渭熊考到舉人，另一個說法就係呢個水井係清初遷海復界之後，由回流嘅鄧氏族人掘出來，之後族人就喺呢個井附近開墾土地，建立咗輞井圍，村民為咗酬謝神恩，於是喺井口前面起咗玄關帝廟。

門額:「玄關帝廟」

門聯:「玄天憑鎮懾，赤漢賴劻扶。」

外聯:「功侔兩大，德頌千秋。」

元朗輞井圍玄關帝廟

香港一級歷史建築
元朗
香港廟宇